Tottenham uddelte lørdag tæv til et lamslået Everton-mandskab hjemme på Wembley i den engelske Premier League.

Dele Alli, Christian Eriksen, Son Heung Min og Harry Kane strålede i særdeleshed på det engelske nationalstadium og kombinerede sig i flere omgange igennem Everton-forsvaret i kampen, der endte 4-0 til Spurs.

Læs også: Eriksen nettede i Tottenham-opvisning mod Everton

Forud for kampen havde den engelske avis The Times bragt historier om, at Tottenham havde tænkt sig at belønne sydkoreanske Son Heung Min og danske Christian Eriksen med nye kontrakter, og efter kampen var Danmarks bedste fodboldspiller da heller ikke afvisende overfor den idé:

- Det er op til klubben, om de vil genforhandle eller ej. Jeg ved, at de har snakket om det, så det går den rigtige vej. Jeg er selvfølgelig ikke uinteresseret. Jeg er glad for at være i klubben, og der er intet negativt overhovedet, fortæller Christian Eriksen efter kampen til TV3 Sport.

Se eller gense danskerens scoring og Tottenhams øvrige mål fra sejren over Everton i videoen over artiklen.

Sponsoreret:

Drømmer du om en tur ud i Europa for at opleve den fede fodboldstemning på et af de helt store stadions?

Skal det være hos FC Barcelona, Real Madrid, Manchester United, Liverpool, Chelsea, Bayern München eller noget endnu bedre?

Få tre hurtige tilbud på den perfekte fodboldtur for dig og vennerne, for far og søn eller for hele familien.

Det er nemt, hurtigt og enkelt, og der er svar fra rejsearrangørerne inden for 24 timer – find dit rejsetilbud her.